
OCTOBER 


LUNA DI CONSCIENTISACION DI 


CANCER NA PECHO 


Den nomber di Gobierno di Aruba, 


PROME MINISTER TA EXPRESA PALABRANAN 
DI PROFUNDO CONDOLENCIA Y FORSA NA 
FAMIANAN A PERDE SERNAN KERI DEN 
MANERA TRÁGICO 


Dialuna mainta, Prome 
Minister Evelyn Wever- 
Croes, den nomber di 


Gobierno di Aruba, a 
expresa palabranan di 
profundo condolencia 


y forsa na famianan cu 
siman pasa y durante fin 
di siman a perde sernan 
kere den manera tragico. 
Alabes, Prome Minister ta 
pidi cada ciudadano pa 
ta mas prudente den tur 
cos especialmente ora di 
sali di cas pa pensa cu tin 
| limite y cu cada un di nos 
| tey pa cuida otro. 


“E siman aki ta habri nos cu un curason cu hopi dolor, debi na 
un fin di siman tragico cu nos a pasa aden. Esaki despues cu 
siman pasa un hoben di apenas 19 aña a perde su bida den un 
accidente di brommer. 


Diadomingo, riba un solo dia, 4 conciudadano di nos pais 
derepente a perde nan bida den sucesonan tragico. Dos ruman 
muhe hunto. Un a fayece cu su mesun baby di 2 aña y hunto 
cu ne otro ruman a fayece y hunto lagando yiunan chikito 
atras. Esta un tristesa profundo pa famianan, cu a perde tres 
miembro keri di famia, y tin mas miembro di famia, den e caso 
aki muchanan chikito, cu ta bringando pa nan bida. Un dolor 
enorme. 


Di parti di Gobierno di Aruba nos ta desea famia Wouters y 
conocirnan, hopi hopi forsa den e momentonan sumamento 
dificil y doloroso aki. 


E accidente tragico ya a cuminsa wordo investiga y mi ta spera 
cu pronto e raport lo keda cla y si tin hende cu mester para 
responsabel pa nan acto, husticia lo tuma su curso y atende cu 
esnan envolvi cu lo a causa e accidente horibel aki. 


E otro caso tragico cu a shock nos ta di e hoben di 24 aña 
cu a hoga durante di un Pool Party. E incidente aki tambe na 
e momento aki ta bao di investigacion y mi ta spera pronto 
e raport aki tambe keda cla. Gobierno ta manda palabra di 
condolencia na famianan. 


Berdad e investigacionnan ya a inicia, Sinembargo mi mester 
bisa cu raportnan di investigacion no ta bay alivia e dolornan 
inmenso di Yiu, Mama, Tata, Wela y demas miembronan di 
famia. 


Nos a drenta awor den e ultimo 3 lunanan di aña 2022. Ta nos 
deseo cu hunto nos lo pasa e siguiente dia, siman y lunanan 
cu menos incidente lamentabel posibel. Nos por logra esaki 
door di sea mas prudente den tur cos cu nos ta haci. Ora cu bo 
ta riba caminda pensa cu no ta abo so ta riba caminda, cu tin 
otro autonan cu tin miembronan di famia, mama, yiunan, wela 
welo; ora di sali fiesta nos mester 


Pa un isla chikito manera Aruba, tin 4 morto tragico den un fin 
di siman ta un golpi duro pa nos comunidad. El a afecta ami 
hopi, mescos cu el a afecta miles di famia na Aruba. 


Mi ta pidi pa nos tur uni den curason y resa pa e famianan 
di e victimanan. Ohala cu nos oracion y sentimientonan di 
compacion por ta consuelo pa e famianan. Laga nos resa 
tambe pa esnan cu ta den hospital pa nan pronto recuperacion. 
Y cu Mirella, Joanne, Rendrick, Daniel y Angel Gabriel sosega 
na paz den brasa di Señor”. 

Prome Minister Evelyn Wever — Croes: 


IC 


Un bes mas “Innovation Camp” cu ta wordo organisa a traves di 
Futura a inicia cual ta tumando luga na Imeldakleuterschool. E 
muchanan cu ta participa lo siña tocante di innovacion durante 
di e vakantie aki. Prome Minister Evelyn Wever - Croes a 
bishita e scol pa mira con esaki ta bayendo. 


Na e ocasion Prome Minister a tuma nota di un grupo di mucha 
hopi entusiasma. E muchanan tabata haciendo un ehercicio 
den cual nan ta siña di fisica y gravedad cu docentenan di 
International School. Pa e ehercicio aki e muchanan mester 
laga un webo cay sin cu esaki ta kibra. Adicionalmente e team 
di Aruba Aloe tambe tabata presente y a siña e muchanan con 
pa traha habon. 


Prome Minister ta gradici Futura pa e trabou duro cu nan a 
haci pa logra inicia cu e ‘camp’ y tambe studiantenan di IPA 
cu ta yuda cu e actividad. Durante e resto di siman lo tin mas 
actividad planifica y ta spera cu e muchanan por pasa un 
momento hopi agradabel y siña hopi di diferente tema cu tin di 
haber cu innovacion. 

Prome Minister Evelyn Wever-Croes: 


INAUGURACION DI E EDIFICIO CU TA BIRA 
OFICINANAN DI DIRECTIE OUDERZAKEN 


“Nos grandinan a cuida pa nos tempo cu nos mes tawata chikito y 
awo ta nos tempo y responsabilidad pa cuida pa nos grandinan”” 


Directie 
$ Ouderenzaken 

Diahuebs ulimo a tuma luga na Zoutmanstraat 1, e Inauguracion 
di e edificio cu ta bira oficinanan di Directie Ouderenzaken. 
Prome Minister Evelyn Wever-Croes tawata presente y a 
duna un splicacion di e vision di Gabinete Wever-Croes y e 
accionnan cu a wordo tuma ya caba desde Gabinete Wever- 
Croes I. 


Den deliberacionnan pa forma gobernacion di Gabinete 
Wever-Croes Il na 2021, a dicidi tambe pa encarga un minister 
specifico pa asuntonan di adultonan mayor debi principalmente 
na e vergrijzing y pa duna debido atencion na e necesidadnan 
y bienestar di nos adultonan mayor. Esaki ta un idea di Minister 
Ursell Arends kende a sigui traha riba esaki den e prome afia 
di gobernacion pa asina crea e trankilidad y bienestar di nos 
adultonan mayor. Minister Arends tawata tin un bunita vision y a 
pone accion tras di su palabra cu hopi curashi y determinacion 
pa asina awo por habri e oficinanan di Directie Ouderenzaken. 


“Nos grandinan a cuida pa nos tempo cu nos mes tawata 
chikito y awo ta nos tempo y responsabilidad pa cuida pa nos 
grandinan. Y esaki exactamente ta loke Directie Ouderenzaken 
lo haci. Nos ta aki na ocasion di inicio di celebracion di luna di 
Adulto Mayor y e traspaso simbolico di e yabi di e edificio nos 
tras na Zoutmanstraat 1”, Prome Minister a duna di conoce. 


a designa 1 di october como Dia Internacional di Adultonan 
Mayor. E gobierno aki a bin ta reconoce cu ta su tarea pa 
garantisa cu nos adultonan mayor mester tin e calidad di bida 
halto cu nan merece. Den nan hubentud nan a contribui na 
biennestar di Aruba y awor ta nos turno pa dedica antencion 
na nan. 

Un calidad di bida miho ta abarca diferente aspecto manera: 
facilidad adecuado pa biba; purba evita biba den isolacion: 
accesibiliad di nos edificionan; o cuido dedica pa menciona 
algun. 

Continuacion INAUGURACION DI E EDIFICIO... 


Den su esfuerso pa garantisa esaki, Gabinete Wever-Croes I, 
bou maneho di Prome Minister, ya caba a tuma e iniciativa pa 
bin cu un Raad voor Ouderen (RaVO). Gobierno ta wardando 
riba e conseho final di DRH pa formalisa e cambio den e 
constelacion di e secretariado di SER cu lo ta e instancia cu lo 
duna RaVO e apoyo administrativo mescos cu e ta dunando 
SER na e momento aki. 


E Directie Ouderenzaken cu lo wordo institui awor su tarea lo ta 
diferente cu RaVO. RaVO lo dirigi riba tereno di beleid mientras 
e tareanan di Directie Ouderenzaken lo ta mas hands-on cu un 
envolvimento y intercambio directo cu e adulto mayor. 


Gobierno a nuncia recientemente algun decision na 
beneficio di nos pensionadonan. Entre otro lo baha tarifa di 
inkomstenbelasting y loonbelasting, hisa e suma cu ta liber di 
impuesto, aumenta reparatie toeslag pa pensionadonan, den 
caso cu ta pensionadonan cu ta pareha casa, awo e pension 
ta wordo conta hunto cerca esun cu tin entrada mas halto. 
E cambionan aki ta drenta na vigor entrante januari 2023 
y lo causa un alivio financiero sumamente grandi pa nos 
pensionadonan. 


“Nos a priminti cu nos lo baha e peso di impuesto y asina poco 
poco, apesar di tur e retonan financiero cu nos ta enfrenta, 
nos ta cumpli. Pabien na Minister Uresell arends y tur e ekipo 
di Directie Ouderenzaken tur clase di exito den nan tarea na 
bienestar di nos adultonan mayor. 

Na final, Prome Minister a recita un dicho di Carroll Bryant: 
“Growing old is mandatory but growing up is optional”. “Esaki 
sin embargo no ta implica cu nos no por keda pa semper 
“young at heart”. Prome Minister a enfatisa. 

6 CAS DI CUIDO A RICIBI NAN PERMISO 
PA OPER 


Durante ceremonia di apertura di Directie Ouderenzaken 
diabierna 30 di september, a tuma e oportunidad pa haci 
entrega di permiso na 6 cas di cuido. Minister Arends a pone 
como meta cu prome cu fin di aña tur cas di cuido cu cumpli 
cu e rekisitonan lo haya nan permiso pa opera. A base di e 
permiso por haci control riba e calidad di cuido y bienestar di 
cliente. 


E 6 casnan di cuido cu a haya permiso ta Stichting Hospice 
Atardi, Stichting Thuiszorg Aruba, Betesda Home Care, 
Stichting Cas Cristelle, Zorg met Liefde y Stichting Cas di 
Machi. Ademas, varios casnan di cuido ta participa na un 
proyecto piloto di Ministerio di Asuntonan di Adulto Mayor 
pa tuma inventarisacion di e retonan y oportunidadnan pa 
mehoracion encuanto e calidad di cuido y bienestar di cliente. 


Minister Arends ta sumamente orguyoso cu e casnan di 
cuido por a presencia e apertura di Directie Ouderenzaken. E 
colaboracion estrecho entre Directie Ouderenzaken y esnan 
trahando den e sector ta na e bienestar di adulto mayor. 
Minister Arends ta gradici tur cas di cuido cu a duna sosten na 
e apertura y ta desea un luna di adulto mayor fructifero na un 
y tur. 

Minister Ursell Arends: 


PROYECTO PA PROMOVE ACTIVIDADNAN PA 
ADULTO MAYOR 


Inversion den proyecto "Veilige Barrios" 


A 

MinisterArends conhunto cu Minister Rocco Tjon y Minister Endy 
Croes a firma un acuerdo cu CEDE Aruba pa organisacionnan 
di bario por haya fondo bou capa di e proyecto "Veilige Barios." 
Minister Arends ta wak e beneficio pa adulto mayor keda activo 
den comunidad, pa es motibo a tuma e decision pa aporta 
fondo cu e meta di reenforsa organisacionnan y iniciativanan 
den bario. 


Como Minister di Asuntonan di Adulto Mayor, Minister Arends 
ta enfoca riba embehecimento activo. Actividadnan den bario 
ta duna adulto mayor un oportunidad pa forma un sociedad 


inclusivo unda tur hende por participa, specialmente esnan 
sin sociale vangnet. Varios grupo di adulto mayor a forma un 
fundacion pa mantene laso comunitario pero tur actividad ta 
depende riba esfuerso di boluntario. E acuerdo firma cu CEDE 
Aruba ta percura cu e fundacionnan aki por haya sosten 
necesario pa e siguiente 5 aña. 


Minister Arends ta orguyoso di por a aporta na desaroyonan 
positivo pa loke ta trata formacion social y cultural di nos adulto 
mayor. 


MINISTER ARENDS TA GRADICI HUBILARIONAN 
DI DIRECTIE SCHEEPVAART ARUBA 


Diahuebs 29 di september, riba Dia Mundial Maritimo, Minister 
Arends hunto cu directiva di Directie Scheepvaart (DSA) a 
elogia diferente hubilario. 


Asina aki a celebra 25 aña den servicio di Pais Aruba di sra. 
Deta Barrera, sr.Remy Briesen, sr. Ralph Dinzey y sr. Egmond 
Molina. Alabes a celebra 30 aña di sr. Alexander Henriquez 
den servicio di Pais Aruba. Por ultimo tambe a gradici Sr. Luis 
Tromp cu a baha cu pensioen bon mereci pa su dedicacion 
y amor pa e trabou cu ela desplega durante tur e añanan na 
DSA. 


“Mi ta contento di por a pasa un rato na Directie Scheepvaart 
riba dia Dia Mundial Maritimo Mundial y celebra esaki cu 
diferente hubelario”, Minister Arends a expresa. 


Minister Arends ta gradici full e team di DSA pa nan dedicacion 
cu nan tin pa nan trabou. Tambe a haci uzo di e oportunidad pa 


A 

a vocifera minister su compromiso cu DSA y e sector maritimo 
pa logra eleva esaki como un sector prometedor den Aruba su 
economia y alabes garantisando e siguridad den nos awanan 
y hafnan. 

MINISTER MADURO DI FINANSA TA ANUNCIA 
E "PLAN DI IMPUESTO 2023" CU TIN COMO 
META PA YEGA NA UN SISTEMA FISCAL MAS 
SIMPEL Y HUSTO 


y esnan cu ta ricibi un salario cu ta menos di 2500 florin pa 
luna. Pa negoshi lo reduci e 'winstbelasting' di 25 pa 22% y 
lo mantene e 'investeringsaftrek.' Nos bishitantenan lo conoce 
un subida di e 'toeristenheffing' y lo reparti e fondonan aki na 
un manera mas husto entre ATA, Gobierno y e fondo di TPEF 
cu ta pa mehora nos producto turistico. E plan ta conta tambe 
cu algun cambio pa asina mehora e cumplimento cu e deber 
fiscal na nos Pais. Durante full e siman venidero e mandatario 
lo brinda informacion riba e contenido concreto di e 'Plan di 
Impuesto 2023' cu ta drenta na vigor 1 di januari 2023. 


PLAN DI IMPUESTO EYE] | META 


Diabierna 30 di september, Minister Maduro di Finansa a 
anuncia e 'Plan di Impuesto 2023' cu tin como meta pa yega 
na un sistema fiscal mas simpel y husto. E plan ta encera 
e recuperacion di Aruba su finansa publico por medio di 
compensacion, reparticion husto y mehoracion di cumplimento 
di impuesto di ciudadano y bishitante. Mas concreto e 'Plan 
di Impuesto 2023' lo conta cu introduccion di un tarifa nobo di 
BBO cu ta resulta den un tarifa combina di BBO, BAVP y BAZV PLAN DI IMPUESTO REA 
di 7%, hunto cu un pakete di compensacion pa individual y ee 
negoshi pa yuda mitiga e efectonan di inflacion. 


Recuperacion di Aruba su finansa publico por medio di 
compensacion, reparticion husto y mehoracion di 
cumplimento di impuesto di tur ciudadano y bishitante. 


B 


Ta introduci un tarifa nobo di BBO cu ta resulta den 
un Tarifa combina di BBO, BAVP y BAZV di 7%, hunto 
cu un Pakete di Compensacion pa mitiga inflacion. 


E pakete di compensacion individual ta conta cu un rebaho di 
2% riba impuesto di entrada, lo subi e suma liber di impuesto na 
30.000 mil florin, lo separa e cobransa di impuesto riba entrada 
pa pensionado y lo hisa e 'reparatietoeslag' pa pensionado di ; 1] 
SVb cu 45 florin. Tur esaki lo yuda baha e peso di impuesto riba ST 
esnan mas vulnerabel den comunidad, cual ta nos grandinan sa 


Tambe lo tin un reparticion husto di entrada y 
aumento di cumplimento di impuesto 
(“Compliance”). 

Diahuebs 29 di september, a tuma luga e reunion mensual 
cu Camara di Comercio (KvK) hunto cu Minister di Asuntonan 
Economico, Comunicacion y Desaroyo Sostenibel, mr. Geoffrey 
Wever unda ta informa ariba e ultimo desaroyonan pa loke ta 
trata economia den su totalidad. Manteniendo laso estrecho 
cu stakeholders clave pa asina guia nos economia den e bon 
direccion. 


Den e reunion mensual a trata e “Vestigingsbeleid” nobo cu 
a wordo anuncia siman pasa y tambe diferente aspectonan 
cu ta toca e introduccion di aumento di BBO relaciona cu e 
reforma fiscal cu ta andando. Alabes a elabora ariba e punto 
cu entrante januari 2023 lo cuminsa cu e UBO-Register na 
Aruba. Esaki ta e Ultimate Beneficial Owner Register” cu ta 


bay wordo introduci pa asina sigura cu Aruba ta sigui cumpli 
cu recomendacionnan internacional di e Financial Action Task 
Force (FATF). 


FATF ta un instancia internacional cu ta monitorea actividadnan 
criminal di labamento di placa y financiamento di terrorismo y 
proliferacion. 


E ley concerni pa cu e introduccion di e UBO-Register a pasa 
parlamento algun luna atras y actualmente ta coordinando 
esaki conhuntamente cu Camara di Comercio pa defini e 
ultimo detayesnan prome cu e fecha di introduccion cu ta 1 di 
Januari 2023. 

MINISTERIO DI DEPORTE TA DUNA 


SOSTEN NA E DI DOS EDICION DI 
“BASEBALL IN PARADISE” 


Cu ta tuma luga dianan 3 pa 8 di october 


Diahuebs atardi Minister Endy Croes tabata presente na e 
conferencia di Prensa di Future Star Baseball Academy cu 
a lansa e di 2 edicion di e torneo di ‘Baseball in Paradise”. 
E torneo di baseball ta tuma luga di 3 pa 8 di october den 
diferente stadionnan rond di Aruba. Mas di 3000 persona y 
47 ekipo di e.o. Bonaire, Curacao, Alemania, Santo Domingo, 
Bahamas y Aruba ta batayando den e tremendo campeonato 
aki. 


E mandatario di Deporte a expresa cu e la compronde di 
organisado, sr. Shurty Tremus cu aña pasa un total di 300 
persona a bin Aruba. E aña aki e acogida pa e torneo ta asina 
grandi na unda cu mas di 3000 persona ta un siman na Aruba. 
Mas di 140 wega ta wordo hunga den e siman aki. 


Minister Endy Croes a indica cu e vision di Gobierno di Aruba, 
ta pa promove ‘sport tourism’ y esaki ta un forma; na unda 
cu organisadonan mes ta bin cu e iniciativa pa organisa un 
campeonato di e magnitud aki y ta trece riba 1300 persona 
entre hungado, mayornan y famia Aruba. Nan ta hospeda den 
hotel, ta huur auto nan ta keda na Aruba pa un siman, ta duna 
contribucion na e vision di Gabinete Wever — Croes II. Minister 
Endy Croes ta gradici Aruba Tourism Authority (ATA) pa duna 
sosten y aporte. Como tambe e mandatrio ta gradici FFD cu 
a traha hopi di cerca cu Future Star Baseball Academy cu 
duna nan aporte enorme na tur e veldnan cu nan ta maneha. 
E dignatario a gradici e organisacion di Future Star Baseball 
Academy tanto na Hulanda como na Aruba. Como Minister di 
Deporte nos ta duna nos sosten na e proyecto bunita aki. 


Concluyendo Minister Endy Croes ta invita henter e pueblo 
di Aruba pa e gran apertura di dos edicion di “Baseball in 
Paradise” cu ta tuma luga awe tardi pa 5:30 pm na Joe Laveist 
Sportpark na San Nicolas. Cu e sosten di comunidad lo tin un 
stadion “sold out” den ambiente di brassband. Ban duna apoyo 


Minister di Ensenans| 
Endy Cr 


y sosten nos muchanan durante e siman aki. Palabran di 
pabien na organisado! Cu e 4D di deseo, disciplina, dedicacion 
y determinacion boso ta logra! 

MINISTER ENDY CROES A PRESENCIA 
LANSAMENTO DI WEBSITE DI TOURISM 

Diahuebs anochi den un ceremonia special na Tierra del Sol 
Minister Endy Croes a presencia lansamento di e website 
Tourism Product Enhancement Fund (TPEF). Presente na 
e ocasion special aki tabata Prome Minister Evelyn Wever- 
Croes, Minister Dangui Oduber, Minister Xiomara Maduro, 
Minister Geoffrey Wever, Presidente Suplente di Parlamento 
Raymond Kamperveen y demas invitadonan special. Minister 
Endy Croes a indica cu evento di TPEF su obhetivo ta pa 
celebra tur loke TPEF a logra den e ultimo 4 añanan cu e 
proyecto mas recien cu ta wordo realisa esta e website. Hopi 
biaha den comunidad no tin un bon bista kico TPEF ta haci of 
kico e ta encera y ki tur e fondo ta contribui na dje. Cu esaki y 
den e cuadro di “Good Corporate Governance” a cuminsa na 
prome luga re-brand e identidad di TPEF cu un logo nobo y 
alabes lansa un website mañan unda cu tur cu ta interesa sea 
un compania of fundacion por aplica pa TPEF su fondonan via 
e website. 

Durante e ceremonia special di lansamento di TPEF Minister 
President Evelyn Wever-Croes, Minister Dangui Oduber, 
presidente di TPEF, sr. Mario Arends y sra. Sharlyze Romano 
manager di e proyecto a hiba palabra. TPEF ta un otro inovacion 
den turismo. E website su Plataforma tambe ta un Plataforma 
unda cu Gobierno di Aruba por “display” e inversionnan unda 
cu TPEF a contribui na dje. TPEF aunke ta mas chikito cu ATA 
ta keda un “player” vital den e industria di turismo, unda cu 
den diferente comision TPEF tin un stoel na mesa pa asina por 
sigui contribui na eleva e producto turistisco di Aruba. 


E board di TPEF ta funcionando cu 6 persona: Manager di 
Proyecto: sra. Sharlyze Romano, Presidente TPEF, sr. Mario 
Arends ATA y miembronan di directiva:sr. Jurgen v Schaijk, 
sra. Sulaika Kelly, sr. Jouel Croes, sra. Shahaira Labad y sra. 
Sjeidy Feliciano. Concluyendo Minister Endy Croes ta felicita 
e directiva completo di TPEF como tambe colega Minister 
Oduber pa su guia y vision. 

Dialuna anochi despues di prome dia di e 
conferencia “Studiesucces Caribische Studenten”. ig 
Minister Endy Croes a ofrece un bunita recepcion P 
na Surfside Marina pa yama e delegacionnan bon 
bini na nos dushi isla. Pa prome bes cu e paisnan: 
Curaçao, Boneiro, Sint Maarten, Sint Eustatius, 
Saba, Hulanda y Aruba bini hunto pa trata topiconan 
di interes comun y pa sondea posibildad pa haya e 
miho manera pa desaroya programanan di sosten 
cu medida concreto y structural, pa mas studiante 
Caribense por termina nan estudio cu exito. 


Den un esfera ameno y special Secretaris General di 
Onderwijs di Hulanda mw. Drs. Marjan Hammersma 
a hiba palabra unda a expresa di ta contento con e 
dia a desaroya. Dr. Viola Heutger, Ron Borhmand 
y Minister Endy Croes tambe a hiba palabra 
durante e anochi ameno aki,E delegacionnan por a 
intercambia informacion alabes socialisa. Cu e 4 C 
di comunicacion, pensamento critico, colaboracion 
y creatividad como nos compas y guia nos lo 
yega na acuerdonan na bienestar di enseñansa 
specialmente pa nos studiantenan. 

Continuacion MINISTER ENDY CROES A ORFRECE UN BUNITA RECEPCION.... 

Suzan Overmeer, coordinador di e estudio "Docent Muziek” na 
Koninklijk Conservatorium di Den Haag recientemente a haci 
un bishita di cortesia na Minister Plenipotenciario Suplente mr. 
Ady Thijsen. 


Durante di e combersacion sra. Overmeer a conta cu na maart 
ultimo hunto cu e studiante Arubiano Shannon Bueno a haci 
un bishita di trabao na Aruba pa haya un bista di e situacion 
cu docente di musica na Aruba. Despues di a topa y papia 
cu diferente persona na Aruba a constata cu e nesesidad 
pa docentenan di musica den educacion musical na Aruba 
ta hopi grandi. For di Koninklijk Conservatorium a duna 
presentacionnan na hobennan pa trece nan riba e idea pa un 
futuro como docente di musica. Segun sra. Overmeer lo ta 
mas logico si tin hobennan Arubiano cu por wordo educa como 
docente di musica. 

Tambe a keda constata cu lo mester bin sosten na e 
docentenan di musica cu actualmente ta dunando 
les na e scolnan na Aruba, cu ta hopi motiva 
pero cu tiki background pedagogico. Un manera 
cu por brinda sosten segun señora Overmeer ta 
pa medio di stage di studiantenan di Koninklijk 
Conservatorium. Actualmente tin dos studiante cu 
ta den tres aña di estudio cu ta interesa pa core 
stage na Aruba. Mirando cu un stage asina pa un 
periodo largo ta trece hopi gasto cune. Señora 
Overmeer a bisa Minister Thijsen cu e ta buscando 
financiamento pa haci e stage aki posibel. 


7 E mandatario a bisa cu e ta haya hopi importante 
e interes for di Koninklijk Conservatorium pa 
educacion musical na scolnan na Aruba y tambe 
e intercambio riba e mundo di musica di Aruba, 
| specialmente pa loke ta trata e musica folklorico 
7] di Aruba ta positivo. Sr. Thijsen a mustra señora 
Overmeer riba kisas posibilidadnan for di fondonan 
Europeo. Mirando como cu su persona ta 
y Representante di Aruba na Union Europeo y den e 

Y funcion aki tin hopi di haber cu OCTA elo sondea 
e oportunidadnan cu por tin cu Union Europeo of 
OCTA por contribui financieramente cu e proyecto 
| aki. 


Finalmente señora Overmeer a gradici minister 
Thijsen pa e combersacion hopi ameno y como 
recuerdo a haci entrega di un ehemplar di 
Kunstzone, cu ta un revista riba arte y cultura den 
enseñansa pa cual su edicion number 5 ta dedica 
na educacion musical na e islanan Caribense 
Hulandes. 

Goberna- Crisis tras di crisis, 


reto tras di reto 
Cu hopi determinacion, fe y trabou duro, 
Gabinete Wever - Croes Il ta trahando pa 
recupera nos dushi isla Aruba. 
Gobierno no por haci esaki su so y ta conta cu 
sosten di comunidad pa hunto nos lanta 


Araba 


